 Ọpụpụ 5  E mesịa, Mozis na Erọn gara wee gwa Fero, sị: Nke a bụ ihe Jehova bụ Chineke Izrel kwuru, Hapụ ndị m ka ha gaa meere m ememme nala ịkpa.Ma Fero sịrị: Ònye bụ Jehova, nke mere m ga-eji rube isi nihe o kwuru wee hapụ ndị Izrel ka ha laa? Amaghị m onye Jehova bụ ma ọlị, agaghịkwa m ahapụ ndị Izrel ka ha laa.Otú ọ dị, ha gara nihu ịsị: Chineke ndị Hibru agwawo anyị okwu. Biko, anyị chọrọ ịga njem ga-ewe ụbọchị atọ nala ịkpa ka anyị wee chụọrọ Jehova bụ Chineke anyị àjà; ma ọ bụghị ya, ọ pụrụ iji ọrịa na-efe efe ma ọ bụ mma agha tie anyị ihe otiti.Eze Ijipt wee sị ha: Mozis na Erọn, gịnị mere unu ji na-eme ka ndị unu hapụ ọrụ ha? Gaanụ buwe ibu arọ unu!Fero gara nihu ịsị: Lee! Ndị a adịla ọtụtụ nala a, unu na-emekwa ka ha kwụsị ibu ibu arọ ha.Ngwa ngwa nụbọchị ahụ, Fero nyere ndị na-amanye ndị Izrel ịrụ ọrụ nakwa ndị isi ha iwu, sị:Kwụsịnụ ikpokọta ahịhịa ọka na-enye ndị Izrel dị ka unu na-emebu ka ha jiri ya na-akpụ brik. Ha jiri aka ha gaa kpokọtara onwe ha ahịhịa ọka.Unu ga na-amanyekwa ha ịkpụ brik ole a chọrọ ka ha na-akpụ, dị ka ha na-akpụbu. Unu esepụrụla ha ihe ọ bụla, nihi na ha dị umengwụ. Ọ bụ ya mere ha ji na-eti mkpu, na-asị: Anyị chọrọ ịla, anyị chọrọ ịchụrụ Chineke anyị àjà!Meenụ ka ọrụ ndị ikom ahụ na-arụ dị arọ, ka ha rụọkwa ya, ka ha ghara ịṅa ntị nokwu ụgha.Ndị na-amanye ndị Izrel ịrụ ọrụ na ndị isi ha wee gaa gwa ndị Izrel, sị: Nke a bụ ihe Fero kwuru, Agakwaghị m na-enye unu ahịhịa ọka.Gaanụ jiri aka unu kpota ahịhịa ọka nebe ọ bụla unu nwere ike inweta ya, nihi na a gaghị esepụrụ unu ihe ọ bụla nihe unu na-arụ.Nihi ya, ndị Izrel gasasịrị nala Ijipt dum ịga kpokọta okporo ọka ha ga-eji mere ahịhịa ọka.Ndị na-amanye ha ịrụ ọrụ nọ na-enye ha nsogbu, sị: Rụchaanụ ọrụ unu, onye ọ bụla rụchaa ọrụ dịịrị ya nụbọchị, dị nnọọ ka mgbe a na-enye unu ahịhịa ọka.E mesịa, a pịara ndị isi ụmụ Izrel ihe, bụ ndị ndị isi ọrụ Fero mere ndị isi ha, na-asị: Gịnị mere unu akpụchaghị brik ole e kenyere unu dị ka unu na-akpụbu, ma ụnyaahụ ma taa?Nihi ya, ndị isi ụmụ Izrel gara wee malite ịkwasara Fero ákwá, na-asị: Gịnị mere i ji emeso ndị ohu gị otú a?E nyeghị ndị ohu gị ahịhịa ọka, ma ha na-asị, Kpụọnụ brik! lee, a na-apịa ndị ohu gị ihe, ọ bụ ezie na ọ bụ ndị gị ka ụta dịịrị.Ma ọ sịrị: Unu dị umengwụ, unu dị umengwụ! Ọ bụ ya mere unu ji asị, Anyị chọrọ ịla, anyị chọrọ ịchụrụ Jehova àjà.Gaanụ rụwa ọrụ! Ọ bụ ezie na a gaghị enye unu ahịhịa ọka, ma unu ga-akpụ brik ole a gwara unu.Ndị isi ụmụ Izrel wee hụ na ha nọ nọnọdụ ọjọọ nokwu ahụ bụ: Unu esepụla ihe ọ bụla na brik ole onye ọ bụla na-akpụ kwa ụbọchị.E mesịa, ha zutere Mozis na Erọn, bụ ndị guzo nebe ahụ izute ha mgbe ha hụchara Fero wee na-apụta.Ozugbo ahụ, ha sịrị ha: Ka Jehova lee unu anya wee kpee unu ikpe, ebe ọ bụ na unu emewo ka anyị sie ísì ọjọọ nihu Fero nakwa nihu ndị na-ejere ya ozi iji nye ha mma agha ka ha gbuo anyị.Mozis wee chigharịkwuru Jehova, sị: Jehova, gịnị mere i ji kpatara ndị a ihe ọjọọ? Gịnị mere i ji ziga m?Nihi na malite noge m gara nihu Fero ikwu okwu naha gị, o mewo ndị a ihe ọjọọ, ị napụtaghịkwa ndị gị ma ọlị. 